Stadium Municipal (Toulouse)

Die Stadium Municipal (letterlik "Stedelike Stadion") is die grootste stadion in die Suid-Franse stad Toulouse. Die stadion is 'n suiwer rugby- en sokkerveld en beskik oor geen bykomende atletiekbaan nie. Die Stadium Municipal dien as die tuisveld van die plaaslike sokkerspan FC Toulouse, maar word ook vir rugbywedstryde van die plaaslike span Stade Toulousain in die H-beker (Europa-beker) of Top 14 (Eerste professionele liga) gebruik. Toetswedstryde van Frankryk se nasionale rugbyspan is ook hier gespeel. Die stadion lê op die Ramiereiland in die Garonnerivier.

Geskiedenis 

Die stadion is in 1937 ingewy, en in die volgende jaar het hier wedstryde van die FIFA Sokker-Wêreldbekertoernooi in 1938 plaasgevind. Die stadion is in 1949 herstel en in 1997 ook vergroot tot 36 500 sitplekke met die oog op die FIFA Sokker-Wêreldbekertoernooi in 1998 en die Rugbywêreldbeker 1999.

Die stadion is sedertdien gereeld van nuwe geriewe voorsien en was die tweede in Frankryk na die Stade de France wat in die somer van 2005 groot digitale advertensieskerms gekry het. Sy twee digitale skerms is deur groter eenhede vervang, terwyl daar ook 'n restaurant en 'n bodega geopen is. Die Stadium Municipal is ook vir die Rugbywêreldbeker 2007 en die Europese Sokkerkampioenskap 2016 gebruik. Dit sal ook tydens die Rugbywêreldbeker 2023 vir wedstryde ingespan word.

Wedstryde

FIFA Sokker-Wêreldbekertoernooi in 1938

FIFA Sokker-Wêreldbekertoernooi in 1998

Rugbywêreldbeker 1999

Rugbywêreldbeker 2007

Europese Sokkerkampioenskap 2016

Eksterne skakels 

 Worldstadiums.com inskrywing 

FIFA Wêreldbekerstadions
Rugbystadions in Frankryk
Rugbywêreldbekerstadions
Sokkerstadions in Frankryk
Toulouse